รัฐเล็งตั้งกองทุนช่วยผู้ประกอบการ
ปลัดสำนักนายกฯเล็งขอเงินงบกลางตั้งกองทุนช่วยผู้ประกอบการที่ได้รับผลกระทบจากเหตุความรุนแรงเมื่อวันที่ 19 พ.ค.
22 พ.ค. 2553

ปลัดสำนักนายกฯเล็งขอเงินงบกลางตั้งกองทุนช่วยผู้ประกอบการที่ได้รับผลกระทบจากเหตุความรุนแรงเมื่อวันที่ 19 พ.ค.
นายจตุรงค์ ปัญญาดิลก ปลัดสำนักนายกรัฐมนตรี เปิดเผยถึงการเปิดรับขึ้นทะเบียนผู้ประกอบการรายย่อยที่ได้รับผลกระทบจากเหตุการณ์ความไม่สงบเป็นวันที่ 2ที่ศูนย์ราชการแจ้งวัฒนะว่า  การเปิดศูนย์ดังกล่าว เพื่อรับทราบปัญหาและรวบรวมจำนวนผู้เดือดร้อน รวมถึงตัวเลขความเสียหาย เบื้องต้นคาดว่าจะมีการเสนอของบประมาณจากรัฐบาลในส่วนงบกลาง ซึ่งยังไม่สรุปว่าจะเป็นการตั้งกองทุนเพื่อเยียวยาด้วยหรือไม่ เพื่อนำมาจ่ายคี่าชดเชยให้กับผู้ที่ด้รับผลกระทบ ส่วนจะมีแนวทางอย่างไรนั้นจะต้องรอให้มีการสรุปภาพรวมของปัญหาทั้งหมดก่อนว่ามีผู้ที่ได้รับผลกระทบเท่าไร และมีความเสียหายเท่าไร
ด้าน นายจำเริญ ยุติธรรมสกุล  หัวหน้าผู้ตรวจราชการกรมป้องกันและบรรเทาสาธารณภัย  กล่าวว่า ในการเปิดรับลงทะเบียนวันแรกที่ราบ11 มีผู้ที่ได้รับผลกระทบมาลงทะเบียน 319 ราย คิดเป็นมูลค่าความเสียหายกว่า 185 ล้านบาท ทั้งนี้คาดว่าในการเปิดรับลงทะเบียนในวันที่ 2 น่าจะมีผู้ที่ได้รับผลกระทบทยอยเดินทางมาลงทะเบียนมากถึง 1,000 ราย